સોશ્યલ નેટવર્કિંગ સાઇટ્સનું વળગણ લોકોને સમાજથી અલિપ્ત બનાવી દેતું હોવાનાં તારણોથી વિપરીત તારણ એક રિસર્ચમાં બહાર આવ્યું છે. આ તારણ અનુસાર એકલવાયું જીવન જીવતા લોકો ફ્રેન્ડ્સની તલાશ માટે ફેસબુકનો ઉપયોગ કરે છે. રિસર્ચરોના જણાવ્યા પ્રમાણે ફેસબુક લોકોને સમાજથી અલિપ્ત નથી બનાવતી, પરંતુ આ સોશ્યલ નેટવર્કિંગ સાઇટનો ઉપયોગ એકલવાયા લોકો વધુ ને વધુ લોકો સાથે સંપર્ક સ્થાપવા માટે કરે છે.